محمد عبد القوى حسن

**محمد عبد القوى حسن** ،شاعر ومفكر من مصر ،اتولد فى 8 ديسبمر سنة 1966 ميلادى، وعنده كتيرمن الكتب الشعريه، و حاصل على جايزة احسن شاعر عاميه، و عضو اتحاد كتاب مصر، و رئيس مجلس ادارة مجلة " مبدعو مصر "، و اشتغل فى كتير من المواقع المصريه و العربيه، رئيس قسم الفن و الثقافة فى جريدة عربية اسمها الساعة 25، و اترجمتلوا قصائد شعر كتيره باكتر من لغه، و عمل انشطة و مؤتمرات فى كل محافظات مصر، مؤسس مؤتمر شعر العاميه اللى بيتعمل كل سنه مره ومؤسس جمعية مبدعى مصر.

## حياته
اتولد فى 8 ديسمبر سنة 1966، فى مركز العدوة، بمحافظة المنيا ، مصر، و اخد كتير من شهادات التقدير و الاوسمة و الدروع فى مجال الادب و الشعر و الصحافه.

اكتشف مواهب شابة كتير من مصر ومن العرب و قدمهم للساحه الادبيه و الاعلاميه، و بقو دلوقتى نجوم يحكى عنهم.

اسس المجلس المصرى للشعر العامى ، و جمعية مبدعى مصر، المشهرة برقم 2456 لسنة 2012، و برضو مؤسس مؤتمر شعر العاميه اللى بيتعمل كل سنه.

و اترجمت القصائد بتاعته لاكتر من لغه، و كانت معظم القصائد بتدعى للوحده الوطنيه زى قصيدة اسمها " مسلم مسيحى فى الوطن إخوان "، و القصيده دى دخل بيها مسابقات كتير و كسب بيها، و عمل عن طريق اتحاد كتاب مصر امسيات و ندوات كتيره.

* عضو اتحاد كتاب مصر
* مقرر شعبة العامية باتحاد كتاب مصر
* رئيس نادى الادب فى مركز العدوة.
* رئيس نادى الادب المركزى بمحافظة المنيا.
* عضو امانة ادباء مصر .
* رئيس مجلس إدارة مجلة"مبدعو مصر" ، دلوقتى .
* رئيس تحرير جريدة انباء العدوة.
* رئيس تحرير مجلة الشعر المصرى.
* رئيس تحرير مجلة ست الدنيا.
* مدير القسم الثقافى والفنى بصحيفة" الساعة 25" دلوقتى.
* صاحب وكالة انباء الادب العربى .
* اشتغل بجريدة النبا الوطنى.
* واشتغل مراسلا لصحف دار التعاون من محافظة المنيا.
* و بجريدة الانباء الدولية.
* واشتغل مراسل صحفى من بغداد لـ جريدة النهارالعراقية.
* واشتغل بجريدة الواقع العربي.
* رئيس موقع كايرو تايمز الالكتروني

واشتغل فى مواقع تانية كتيرة .

## الجوايز و التكريمات

* سنة 1990 اتكرم فى العيد القومى لمحافظة المنيا.
* سنة 1999 اتكرم فى مؤتمر ادباء المنيا.
* وفى سنة  2000 اتكرم من نادى ادب مغاغة .
* وفى حفل خاص ليه كرمته المملكة العربية السعودية واديدو درع (منتدى فصول ).
* وفى سنة  2015  اتكرم من (كلية الادب .. جامعة المنيا ) فى حفل مخصوص علشانه.
* وسنة 2016 اتكرم من الهيئة العامة لقصور الثقافة.
* وفى سنة 2017 اتكرم من نادى الادب المركزى بمحافظة القاهرة وخد درع النادي.
* حاصل على جايزة احسن شاعر عامية ، اكتر من مرة، واكتر من جهه.
* حاصل على جايزة التفوق فى الادب.

## الكتب الشعريه

* رسالة الى قلبي، ديوان شعر،عن دار الفجر للطباعة والنشر فى مركز مغاغة، عام 1976.
* رجوع قبل الرحيل، ديوان شعر واغاني،عن جمعية مبدعى مصر للنشر، عام 1988.
* اغنيات الحب والالم، اشعار واغاني، على حسابه الخاص، سنة 1989.
* اسمعيني، ديوان شعر،عن الهيئة العامة للكتاب، سنة 1999.
* عيونك، اشعار بالعامية المصرية،عن الهيئة العامة لقصور الثقافة المصرية، سنة 2000.
* صح النوم ياعرب، ديوان شعر،على حسابه الخاص، سنة 2000.
* محمد الدره، ديوان شعري، على حسابه الخاص، سنة 2000
* كان يوم حر جدا،ديوان شعر عامي،عن اتحاد كتاب مصر، سنة 2010.
* ياسبحان الله، ديوان اشعار واغانى للاطفال،عن دار نشر اسمه الفجر، سنة 2010.
* غناوى الشطار،اشعار واغانى للاطفال، عن دار الفجر، سنة 2013.
* بسم الله ماشاء الله، اشعار واغانى للاطفال،عن دارالفجر، ، سنة 2016.
* الكلام الزين، ديوان شعر عامى ، عن الهيئة المصرية العامة للكتاب، سنة 2017.

## كتب تانيه

* كتاب شعراء محافظة المنيا، ديوان كان فيه مجموعه  من شعراء المنيا، عن اتحاد كتاب مصر فرع المنيا، سنة 2000.
* الجزء الاولانى من، موسوعة مبدعى مصر، سنة 2016.
* اغنيات من مزيكا الثورة،ديوان شعري، عن اتحاد كتاب مصر.

## المؤتمرات

* شارك فى مهرجان المربد الشعرى فى الدورة رقم 10، ببغداد ، العراق فى سنة 1987.
* شارك بمهرجان جرش الفنى بالمملكه الاردنية الهاشمية سنة 1988.
* شارك فى معظم دورات مؤتمر أدباء مصر .

**مؤتمرات المجلس المصرى للشعر العامى وجمعية مبدعى مصر** :

* المؤتمر الاول، كان اسمه  " العامية والواقع "،واتعمل باتحاد الكتاب بالقاهرة، مصر، سنة 2014.
* المؤتمر التانى ، كان اسمه " العامية جلابية مصر"، واتعمل باتحاد الكتاب بالقاهرة أيضاً، سنة 2015.
* المؤتمر التالت، كان اسمه " العامية طبلية مصر" واتعمل باتحاد الكتاب بالقاهرة  أيضا، سنة 2016.
* المؤتمر الرابع، كان اسمه " العامية ثقافة شعب "، واتعمل بمحافظة الشرقية، مصر، سنة 2017.
* المؤتمر الخامس، كان اسمه " العامية بنية مصر"، وتعمل بمحافظة بورسعيد، مصر، سنة 2018.

## لينكات برانيه

## مصادر

تصنيف:مواليد 1966
تصنيف:ادب مصرى حديث
تصنيف:كتاب مصريين
تصنيف:شعرا مصريين
تصنيف:منياويه